钦定古今图书集成/历象汇编/庶征典/第109卷 > 宋
## 钦定古今图书集成/历象汇编/庶征典/第109卷 > 宋

### 太祖建隆元年河南饥河北丰

按《宋史太祖本纪》。建隆元年“夏四月乙酉。遣使分诣
京城门，赐饥民粥。”　按《五行志》。建隆元年，“河南诸州
乏食。”　按《食货志》。建隆初，河北连岁大稔。

按《玉海》，“元年正月，诏河北岁丰谷贱，命使置场，增价
以籴。”

建隆二年，饥。

按《宋史太祖本纪》，“二年闰三月丁丑，金、商、房三州饥，
振之。”

建隆三年，饥。

按《宋史太祖本纪》，“三年春正月己巳，淮南饥，振之。十
二月戊戌，蒲、晋、慈、隰、相、卫六州饥，赈之。”　按《沈伦传》，
“伦奉使吴越，道出扬、泗，岁饥，民多死，郡中军储尚馀
万斛。公还，具以白朝，太祖即命发廪贷民。”

按《十国春秋吴越忠懿王世家》：“建隆三年夏五月，婺、
衢、睦三州民灾，戊辰，王遣使赈恤。”

### 乾德元年饥

按《宋史太祖本纪》，“乾德元年二月辛亥，澶、滑、卫、魏、晋、
绛、蒲、孟八州饥，命发廪赈之。”　按《五行志》：乾德元年，
齐、隰等州饥。

乾德二年，饥。

按《宋史太祖本纪》：“二年二月癸丑，遣使赈陕州饥。夏
四月戊申，赈河中饥。己巳，灵武饥，转泾粟以饟”　按
《五行志》：“二年州府二十二饥。”

### 开宝元年饥

按《宋史太祖本纪》，“开宝元年春正月甲午，陕之集津，
绛之垣曲，怀之武陟饥，赈之。”

开宝四年，饥。

按《宋史太祖本纪》。不载。　按《五行志》：“四年，府州六水
一旱，诸州民乏食。”

开宝五年，大饥。

按：《宋史太祖本纪》：“五年，岁大饥。”

开宝六年，饥。

按《宋史太祖本纪》：“六年二月丙申，曹州饥。”

按：《十国春秋？唐后主本纪》：“六年，江南饥，宋馈米麦十
万斛。”

开宝七年，饥。

按《宋史太祖本纪》：“七年六月丙申，河中府饥，发粟三
万石赈之。”

开宝八年，饥。

按《宋史太祖本纪》。不载　按《文献通考》：“八年江南平。
诏出米十万石。赈城中饥民。”

开宝九年，饥。

按《宋史太祖本纪》不载。　按《五行志》，“九年，州府十二
饥。”

### 太宗太平兴国四年饥

按《宋史太宗本纪》不载。　按《五行志》，“太平兴国四年，
太平州饥。”

太平兴国八年，饥。

按《宋史太宗本纪》不载。　按《文献通考》：八年，同州饥。

### 雍熙二年饥

按：《宋史太宗本纪》：“雍熙二年三月，江南民饥，夏四月
乙亥朔，遣使行江南诸州，赈饥民。”

雍熙三年，饥。

按：《宋史太宗本纪》：“三年八月丁未，剑州民饥，遣使赈
之。”

### 端拱二年饥

按《宋史太宗本纪》，端拱二年二月戊午，以太仓粟贷
京畿饥民　按《王禹偁传》：二年冬京城旱。禹偁疏云：

未茁，既无积蓄，民饥可忧。望下诏直云君臣之间政
教有阙。自乘舆服御下至百官奉料，非宿卫军士、边
庭将帅，悉第减之。上答天谴，下厌人心，俟雨足复故。
外则停岁市之物，内则罢工巧之伎。近城掘土，侵冢
墓者瘗之；外州配隶之众，非赃盗者释之。然后以古
者猛虎渡河，飞蝗越境之事，戒敕州县官吏。其馀军
民刑政之弊，非臣所知者，望委宰臣裁议颁行。但感
人心，必召和气。

### 淳化元年饥

按《宋史太宗本纪》，“淳化元年，深、冀二州，文登、牟平两
县饥。”　按《五行志》：淳化元年，开封、河南等九州饥。
淳化二年饥。

按《宋史太宗本纪》：“二年夏四月，虞乡等七县民饥。秋
七月己亥，陕西缘边诸州饥，民鬻男女入近界部落
者，官赎之。”

淳化三年，润州饥，京畿大穰。

按：《宋史太宗本纪》：“三年，润州丹徒县饥，死者三百户。”

按：《食货志》：“三年，京师大穰。”

淳化四年，饥。

按，《宋史太宗本纪》：“四年二月己卯，诏以江浙、淮陕饥，
遣使巡抚。诏分遣近臣巡抚诸道，有可惠民者得便
宜行事，吏罢软苛刻者上之，诏令有未便者，附传以
闻。”

淳化五年，饥。

按《宋史太宗本纪》。“五年春正月己巳，遣使振宋、亳、陈、
颍州饥民。”　按《五行志》：“五年，京东西、淮南、陕西水潦，
民饥。”

### 至道元年饥

按：《宋史太宗本纪》：“至道元年二月丙午，赈亳州、房州、
光化军饥，遣使贷之。”

至道二年，有《年》。

按：《宋史太宗本纪》：“二年，大有年，处州稻再熟。”

按：《玉海》“二年八月，以岁丰，籴于江浙淮。”

### 真宗咸平二年饥

按《宋史真宗本纪》：咸平二年三月“丙辰，江浙发廪赈
饥。”“闰三月丙午，诏江浙饥民入城池渔采勿禁。”
咸平四年饥。

按：《宋史真宗本纪》：“四年闰十二月庚寅，河北饥，
咸平五年饥。”

按：《宋史真宗本纪》：“五年，河北郑、曹、滑州饥，赈之。
咸平六年饥。”

按：《宋史真宗本纪》：“六年，河北兴元府、遂、郑州大熟。”

### 景德元年饥

按：《宋史真宗本纪》：“景德元年，江南东西路饥。”

景德二年，饥。

按《宋史真宗本纪》：二年“春正月乙卯，赈河北饥。甲子，
诏淮南以上供军储赈饥民。”是岁，淮南、两浙、荆湘北
路饥。

景德三年，饥。

按：《宋史真宗本纪》：“三年，京东西、河北、陕西饥，赈之。
景德四年，诸路丰稔，雄州、安肃、广信饥。”

按：《宋史真宗本纪》：“四年，诸路丰稔，淮蔡间麦斗十钱，
粳米斛二百。雄州、安肃、广信饥。”

### 大中祥符元年诸路稔夏州饥

按：《宋史真宗本纪》：“大中祥符元年春正月戊辰，夏州
饥，请易粟，许之。”

按《玉海》：“大中祥符元年，诸路言岁稔，米斗七八钱。
大中祥符二年，饥。”

按：《宋史真宗本纪》：“二年春正月乙酉，以陕西民饥，遣
使巡抚。夏四月丁未，赈陕西民饥。”

大中祥符三年，饥。

按《宋史真宗本纪》：“三年六月庚戌，边臣言契丹饥，来
市籴，诏雄州籴粟二万石赈之。”

大中祥符四年，饥。

按：《宋史真宗本纪》：“四年，河北、陕西、剑南饥。”

大中祥符五年，饥。

按《宋史真宗本纪》：“五年十二月乙酉，赈泗州饥。是岁，
京城、河北、淮南饥，减直鬻谷，以济流民。”

大中祥符六年，饥。

按：《宋史真宗本纪》：六年“夏四月庚辰，诏淮南给饥民
粥，麦登乃止。”

按《杭州府志》：“大中祥符六年冬十月，杭州奉诏发廪
贱粜以济饥民。”

大中祥符七年，饥。

按：《宋史真宗本纪》：“七年三月辛丑，发粟赈仪州饥，淮
南、江浙饥，除其租。”

大中祥符八年，饥。

按：《宋史真宗本纪》：“八年，陕西饥。”

大中祥符九年，饥。

按：《宋史真宗本纪》：“九年夏四月丙申，赈延州蕃族饥

### 天禧元年饥

按：《宋史真宗本纪》：天禧元年五月“戊戌，诏所在安恤
流民，是岁诸路蝗，民饥。”

天禧二年，饥。

按：《宋史真宗本纪》：“二年春正月壬寅，赈河北、京东饥，
天禧三年饥。”

按：《宋史真宗本纪》：“三年，利州路饥，诏赈之。”

天禧四年，饥。

按：《宋史真宗本纪》：“四年二月癸未，遣使安抚淮南、江、
浙、利州饥民。辛丑，发唐、邓八州常平仓赈贫民。三月
戊午，以淄州民饥，贷牛粮；己亥，赈益、梓民饥。五月丁
巳，发粟赈秦、陇。”是岁，京西、陕西、江淮、荆湖诸州稔，
天禧五年稔。

按：《宋史真宗本纪》：“五年，京东、河北、两川荆湘稔。”

### 乾兴元年饥

按，《宋史真宗本纪》：乾兴元年二月“癸卯，诏苏、湖、秀州
民饥，贷以廪粟；庚戌，诏徐州赈贫民。”

### 仁宗天圣三年饥

按《宋史仁宗本纪》：“天圣三年十一月辛卯，晋、绛、陕、解
州饥，发粟赈之。”

天圣四年，畿内饥。

按：《宋史仁宗本纪》云云。

天圣六年，京西稔，河北、京师饥。

按《宋史仁宗本纪》，六年十一月“戊午，京西言谷斗十
钱。”　按《鞠咏传》，“咏为三司盐铁判官，天圣六年，河北、
京师旱饥，奏请出太仓米十万石赈饥民。”

天圣七年，饥。

按《宋史仁宗本纪》：“七年三月辛巳，诏契丹饥民所过
给米，分送唐、邓等州，以闲田处之。”

### 明道元年饥

按《宋史仁宗本纪》：明道元年冬十月“丁巳，诏汉阳军
发廪粟以赈饥民。是岁，京东、淮南、江东饥。”

明道二年，饥。

按《宋史仁宗本纪》：“二年春正月，赈江淮饥民，遣使督
视。二月庚子，诏江淮民饥死者，官为之葬祭。十二月，
京东饥。是岁，淮南、江东两川饥，遣使安抚。”

### 景祐元年饥

按：《宋史仁宗本纪》：景祐元年正月“甲子，发江、淮漕米
赈京东饥民。丙寅，诏开封府界诸县作糜粥以济饥
民。甲申，淮南饥。二月戊申，诏麟、府州赈蕃汉饥民
景祐二年饥。”

按《宋史仁宗本纪》：“二年，以镇戎军荐饥，贷弓箭手粟
麦六万石。”

### 宝元二年饥

按《宋史仁宗本纪》：宝元二年九月“乙卯，出内库银四
万两，易粟赈益、梓、利、夔路饥民。十月甲申，诏两川饥
民出剑门关者勿禁。”

### 庆历四年饥

按，《宋史仁宗本纪》：庆历四年二月“丙辰，出奉宸库银
三万两赈陕西饥民。五月戊寅，诏募人纳粟，赈淮南
饥。”

庆历八年，饥。

按《宋史仁宗本纪》：“八年二月己卯，赐瀛、莫、恩、冀州缗
钱二万，赎还饥民鬻子。秋七月戊戌，以河北水，令州
县募饥民为军。”

### 皇祐元年饥

按《宋史仁宗本纪》：“皇祐元年春正月己未，诏以缗钱
二十万巿谷种，分给河北贫民。”

皇祐二年，饥。

按：《宋史仁宗本纪》：“二年春正月癸卯，以岁饥，罢上元
观灯。”

皇祐三年，饥。

按：《宋史仁宗本纪》：三年八月“丙戌，遣使安抚京东、淮
南、两浙、荆湖、江南饥民。”

皇祐四年，饥。

按《宋史仁宗本纪》：“四年冬十月丁亥，以诸路饥，并征
徭科调之烦，令转运使、提点刑狱、亲民官条陈救恤
之术以闻。”

皇祐五年，饥。

按：《宋史仁宗本纪》：“五年六月，诏河北荐饥，转运使察
州县长吏能招辑劳来者，上其状，不称职者举劾之。”

### 至和元年饥

按：《宋史仁宗本纪》：至和元年四月“乙酉，诏京西民饥，
宜令所在劝富人纳粟以赈之。”

### 嘉祐三年饥

按《宋史仁宗本纪》：“嘉祐三年，夔州路旱。”　按《五行志》：
“嘉祐三年，夔州旱，饥。”

嘉祐四年，饥。

按：《宋史仁宗本纪》：“四年春正月，遣官为糜粥济饥。”

### 神宗熙宁元年饥

熙宁三年，饥。

按：《宋史神宗本纪》：“三年十一月戊子，赈河北饥民徙
京西者。是岁，赈河北、陕西旱饥，除民租。”

熙宁四年，饥。

按《宋史神宗本纪》不载。　按《五行志》：四年，河北旱，饥。
熙宁六年饥。

按《宋史神宗本纪》，“六年冬十月丙戌，两浙江淮饥。”
按《五行志》：“六年，淮南、江东、剑南西川闰州饥。”

熙宁七年，饥。

按《宋史神宗本纪》，七年二月，赈河阳饥民。八月，赈汉
蕃饥民。冬十月，赈常润州饥。　按《五行志》：“七年，京畿、
河北、京东西、淮西、成都、利州、延、常、润府州、威胜、保安
军饥。”

熙宁八年，饥。

按《宋史神宗本纪》。八年春正月“己未。洮西安抚司请
为粥以食羌户饥者。三月赈润州饥。癸丑，赈常润饥
民。五月己丑，遣使赈鄜延、环庆饥。”　按《五行志》：八年
两河、陕西、江南、淮、浙饥。

熙宁九年，饥。

按《宋史神宗本纪》不载。　按《五行志》：九年，雄州饥。
熙宁十年饥。

按《宋史神宗本纪》不载。　按《五行志》：“十年，漳、泉州、兴
化军饥。”

### 元丰元年饥

按《宋史神宗本纪》不载。　按《五行志》。元丰元年，“河北
饥。”

元丰二年，饥。

按：《宋史神宗本纪》：“二年二月乙丑，沧州饥，发仓粟赈
之。”

元丰四年，饥。

按《宋史神宗本纪》不载。　按《五行志》，“四年，凤翔府凤、
阶州饥。”

元丰七年，饥。

按：《宋史神宗本纪》：“七年，河东饥。”

### 哲宗元祐三年饥

按《宋史哲宗本纪》：元祐三年二月“乙酉，诏流民饥贫，
量与应付。”

元祐八年，饥。

按：《宋史哲宗本纪》：“八年十一月乙未，以雪寒，赈京城
民饥。”

### 绍圣元年饥

按：《宋史哲宗本纪》：“绍圣元年十一月，诏河北赈饥，诸
路恤流亡。”

绍圣二年，饥。

按：《宋史哲宗本纪》：“二年二月，河北饥。”

绍圣四年，饥。

按：《宋史哲宗本纪》：“四年，两浙旱，饥。”

### 元符二年饥

按：《宋史哲宗本纪》不载　按《五行志》云云。

元符三年，徽宗即位，饥。

按《宋史徽宗本纪》：“元符三年正月即位，五月癸巳，河
北、河东、陕西饥，诏帅臣计度赈恤。”

### 徽宗崇宁元年饥

按《宋史徽宗本纪》不载。　按《五行志》：“崇宁元年，江、浙、
熙河饥。”

崇宁二年稔。

按《宋史徽宗本纪》不载。　按《食货志》：“二年，诸路岁稔。”

### 大观三年饥

按：《宋史徽宗本纪》：“大观三年，秦、凤、阶、成饥，发粟赈之，
蠲其赋。”

大观四年，饥。

按《宋史徽宗本纪》：四年三月“庚子，募饥民补禁卒，甲
寅，敕所在赈恤流民。”

### 政和三年稔

按《宋史徽宗本纪》不载。　按《食货志》，政和三年，以岁
稔，诸路推行均籴。

### 宣和元年饥

按：《宋史徽宗本纪》：“宣和元年十一月，淮甸旱，饥，是岁，
京西饥。”

宣和二年，饥。

按，《宋史徽宗本纪》：“二年六月癸酉，诏开封府赈济饥
民。”

宣和五年，饥。

按：《宋史徽宗本纪》：“五年，河北、京东、淮南饥，遣官赈济。”

### 高宗建炎元年饥

按《宋史高宗本纪》不载。　按《五行志》：“建炎元年，汴京
大饥，米升钱三百，一鼠直数百钱，人食水藻椿槐叶
道殣骼无馀胔。”

建炎二年，饥。

按《宋史高宗本纪》：“二年春正月丁亥，录两河流亡吏士，沿河给流民官田牛种。”

建炎三年，饥。

按《宋史高宗本纪》。不载　按《五行志》，三年山东郡国
大饥。人相食。时金人陷京东路诸郡，民聚为盗，至车
载干尸为粮。

### 绍兴元年饥

按《宋史高宗本纪》，绍兴元年三月“乙丑，赈淮南、京东
西流民。”　按《五行志》：绍兴元年，行在、越州及东南诸
路郡国饥，淮南、京东西民流常州、平江府者，多殍死。
绍兴二年饥。

按《宋史高宗本纪》。二年八月赈福建饥民　按《五行
志》。二年春。两浙福建饥。米斗千钱。时餫饟繁急。民益
囏食。
绍兴三年饥。

按《宋史高宗本纪》不载。　按《五行志》，“三年，吉、郴、道州、
桂阳监饥。”

绍兴五年，饥。

按《宋史高宗本纪》不载。　按《五行志》：“五年，湖南大饥，
殍死流亡者众。夏，潼川路饥，米斗二千人食糟糠。兴
元饥，民流于果、阆。秋，温、处州饥。”

绍兴六年，饥。

按《宋史高宗本纪》，六年春正月甲午，赈江、湖、福建、浙
东饥民。　按《五行志》，“六年春，浙东、福建饥，湖南、江西
大饥，殍死甚众，民多流徙，郡邑盗起。”夏，蜀亦大饥，米
斗二千，利路倍之，道殣枕藉。是岁，果州守臣宇文彬
献禾粟九穗图，吏部侍郎晏敦复言“果、遂饥，民未苏，
不宜导谀。”坐黜爵。

绍兴七年，饥。

按《宋史高宗本纪》。七年闰十月乙丑。发米二万石。赈
京西湖北饥民。　按《五行志》。七年夏钦、廉、邕州饥。
绍兴九年饥。

按《宋史高宗本纪》不载。　按《五行志》：“九年，江东西、浙
东饥，米斗千钱，饶、信州尢甚。”

绍兴十年，饥。

按《宋史高宗本纪》不载。　按《五行志》：“十年，浙东、江南
荐饥，人食草木。”

绍兴十三年，饥，荆湖稔。

按《宋史高宗本纪》。十三年三月“丙午，振淮南饥民。仍
禁遏籴。”　按《食货志》：“三年，荆湖岁稔。斗米六七钱。”
绍兴十八年，饥

按《宋史高宗本纪》，十八年十一月“辛亥，振绍兴府饥。”
“十二月乙卯朔，振明越、秀、润、徽婺饶信诸州流民。”
按《五行志》：“十八年冬，浙东、江淮郡国多饥，绍兴尢甚，
民之仰哺于官者二十八万六千人，不给，乃食糟糠，
草木殍死殆半。”

绍兴十九年，饥。

按《宋史高宗本纪》。不载。　按《五行志》。“十九年春夏绍
兴府大饥。”明婺州亦如之。

绍兴二十四年，饥。

按《宋史高宗本纪》不载。　按《五行志》，“二十四年，衢州
饥。”

绍兴二十八年，饥。

按《宋史高宗本纪》。二十八年八月“振贷饥民。”　按《五
行志》。二十八年平江府饥。

绍兴二十九年，饥。

按《宋史高宗本纪》。二十九年春二月“庚午，振湖秀诸
州饥民。”　按《五行志》。二十九年绍兴府荐饥。

绍兴三十二年，饥。

按：《宋史高宗本纪》：三十二年二月“庚子，振两淮饥民。”

### 孝宗隆兴元年饥

按《宋史孝宗本纪》：“隆兴元年二月己卯，振两淮流民。”

按：《五行志》：“隆兴元年，绍兴府大饥，四川尢甚，平江”

襄阳府、随、泗州、枣阳、盱眙军大饥，随、枣间米斗六七
千。

隆兴二年，饥。

按：《宋史孝宗本纪》：“二年，赈贫民。”

### 乾道元年饥

按《宋史孝宗本纪》，“乾道元年二月乙酉，遣官检两淮
州县振济饥民。”　按《五行志》：“乾道元年春，行都、平江、
镇江、绍兴府、湖、常、秀州大饥，殍徙者不可胜计。是岁，
台州、江东诸郡皆饥，夏亡麦。”

乾道二年，饥。

按《宋史孝宗本纪》，“二年二月丁丑，振两浙江东饥”
按《五行志》：“二年夏，亡麦。平江府、常、秀州饥，华亭县人
食秕糠。行都及镇江府、兴化军、台、徽州亦艰食，淮民
流徙江南者数十万。”

乾道三年，麦不登。

按《宋史孝宗本纪》不载。　按《五行志》：“三年九月不雨，
麦种不入。”

乾道四年，饥。

州安仁县荒旱，失于蠲放，致饥民扰乱，守、贰、县令降
罢追停有差。丁亥，以饶、信二州、建宁府饥民啸聚，遣
官措置振济。”　按《五行志》：四年春，蜀、邛、绵、剑、汉州、石
泉军大饥，邛为甚盗，延八郡，汉饥民至九万饥
按《玉海》，“四年戊子，建人大饥。”

乾道五年，饥。

按《宋史孝宗本纪》，“五年夏四月辛亥，振恤衢、婺、饶、信
四州流民。”　按《五行志》：“五年夏，饶、信州荐饥，民多流
徙，徽州大饥，人食蕨葛台。楚州、盱眙军亦饥，秋冬不
雨，淮郡麦种不入。”

乾道六年，饥。

按《宋史孝宗本纪》不载。　按《五行志》：“六年冬，宁国府、
广德军、太平湖、秀、池徽和州皆饥。”

乾道七年，饥。

按《宋史孝宗本纪》不载。　按《五行志》：“七年，江东西、湖
南十馀郡饥，江、筠州、隆兴府为甚，人食草寔，流徙淮
甸，诏出内帑收育弃孩。”淮郡亦荐饥，金人运麦于淮
北岸，易南岸铜镪，斗钱八千。江西饥民流光、濠、安丰
间，皆效淮人私籴，钱为之耗。荆南亦饥。

乾道八年，饥。

按《宋史孝宗本纪》不载。　按《五行志》：八年，江西亡麦。
隆兴府荐饥。南昌新建县饥民仰给者二万八千馀。
乾道九年饥。

按《宋史孝宗本纪》不载。　按《五行志》，“九年春，成都、永
康、邛三州饥。秋，台州饥，温、婺州亦饥。”

按：《续文献通考》：“九年，楚州饥，台州饥，饶州饥。”

### 淳熙元年饥

按《宋史孝宗本纪》不载。　按《五行志》：“淳熙元年，浙东、
湖南、广西、江西、蜀、关外皆饥，台、处、郴、桂、昭、贺尢甚。”
淳熙二年饥。

按《宋史孝宗本纪》不载。　按《五行志》，二年，淮东西、江
东饥，滁、真、扬州、盱眙军、建康府为甚。是岁，镇江、宁国
府、常州、广德军亦艰食，诏奖建康留守刘珙振济有
方。

按《江南通志》：“二年秋，宁国大旱，民饥。”

淳熙三年，饥。

按《宋史孝宗本纪》：“三年，淮东饥。”　按《五行志》：“三年，淮
甸饥。夏，台州亡麦，冬，复施、随、郢州、荆门军、襄阳、江陵、
德安府大饥。”

淳熙四年，饥。

按《宋史孝宗本纪》：“四年三月壬子，贷随、郢二州饥民。”

按《五行志》：“四年春，尢饥。”

淳熙五年，岁丰。

按《宋史孝宗本纪》：“五年秋七月丁亥，以岁丰，命沿江
籴米，以广边储。”

淳熙六年，饥。

按《宋史孝宗本纪》，“六年春正月戊辰，振淮东饥。三月
辛未，再振淮东饥民。”　按《五行志》：“六年冬，和州饥，通、
泰、楚州、高邮军大饥，人食草木。”

淳熙七年，饥。

按《宋史孝宗本纪》。七年十一月。诏边吏存恤江西过
淮饥民　按《五行志》。“七年镇江府、台州、无为、广德军
民大饥。是岁江浙荆湘、淮郡皆饥。”

淳熙八年，饥。

按《宋史孝宗本纪》，八年十一月己亥，振临安府及严
州府饥民。庚子，再诏临安府为粥食饥民。　按《五行
志》：“八年春，江州饥，人采葛而食，诏罢守臣章骍。冬，行
都、宁国、建康府、严、婺、太平州、广德军饥，徽、饶州大饥，
流淮郡者万馀人。浙东常平使者朱熹进对论荒政，
请蠲田赋、身丁钱。”诏江、浙、淮、湖北三十八郡并免之。
淳熙九年，饥。

按《宋史孝宗本纪》，九年十一月庚午，“振夔路饥。”　按
《五行志》：“九年春，大亡麦。行都饥，于潜、昌化县人食草
木。”绍兴府、衢、婺、严明台湖州饥，徽州大饥，穜稑亦绝。
湖北七郡荐饥，蜀潼、利、夔三州郡国十八皆饥，流徙
者数千人。

按：《续文献通考》：“九年，赈两浙饶州饥。”

淳熙十年，饥。

按《宋史孝宗本纪》不载。　按《五行志》，“十年，合昌州荐
饥民就赈，相蹂死者三千馀人。”

按：《续文献通考》：“十年，赈京师饥。”

淳熙十一年，饥。

按《宋史孝宗本纪》不载。　按《五行志》：“十一年，泉、汀、漳
州、兴化军亡禾，邕、宾、象州饥。”

淳熙十二年，饥。

按《宋史孝宗本纪》不载。　按《五行志》：“十二年，福建饥，
亡麦。江西、广东西饥，金州饥，有流徙者。”

淳熙十三年，饥。

按：《宋史孝宗本纪》：“十三年，利州路饥。”

淳熙十四年饥按《宋史孝宗本纪》，“十四年春正月癸亥，出四川桩积
米贷济金、洋州及关外四州饥民。”七月，江西、湖南饥。

按：《五行志》：“十四年，金洋、阶、成凤西和州人乏食，七”

月，秀州饥，有流徙者。临安府九县饥。

### 光宗绍熙二年饥

按《宋史光宗本纪》不载。　按《五行志》，绍熙二年，蕲州
饥，夔路五郡饥，渝、涪为甚，阶、成、凤、西和州亡麦。
绍熙三年饥。

按《宋史光宗本纪》不载。　按《五行志》：“三年，资、荣州亡
麦，普、叙、简隆州、富顺监皆大饥，亡麦，殍死者众，民流
成都府至千馀人，威远县弃儿且六百人，扬州亦多
饥。”

绍熙四年，饥。

按《宋史光宗本纪》，“四年二月丙寅，振江陵饥民。”　按
《五行志》，“四年简、资、普州饥，绵州亡麦。夏，绍兴府亡麦，
安丰军大亡麦。”

绍熙五年，宁宗即位，饥。

按《宋史宁宗本纪》不载。　按《五行志》：“五年冬，亡麦苗，
行都、淮浙西东、江东郡国皆饥，常、明州、宁国、镇江府、
庐、滁、和州为甚，人食草木。”

### 宁宗庆元元年饥

按《宋史宁宗本纪》，庆元元年春正月乙巳，诏两浙淮
南、江东路荒歉，收养遗弃小儿　按《五行志》：庆元元
年春，常州饥，民之死徙者众，楚州饥，人食糟粕，淮浙
民流行都　按《食货志》：庆元元年二月，上以岁凶百
姓饥病，诏曰：“朕德菲薄，饥馑荐臻，使民阽于死亡，夙
夜惨怛，宁敢诿过于下耶。”

按：《续文献通考》：“庆元初，赵汝𪟝知当涂，时岁饥谷贵，
乃开仓散米万斛。”

庆元三年，饥。

按《宋史宁宗本纪》不载。　按《五行志》：“三年，浙东郡国
亡麦，台州大亡麦，民饥多殍襄、蜀亦饥。”

庆元四年，饥。

按《宋史宁宗本纪》。“四年春正月丁卯。诏有司宽恤两
浙、江淮、荆湘、四川流民。”　按《五行志》。四年秋，浙东西
荐饥，多道殣。

庆元六年，饥。

按《宋史宁宗本纪》不载。　按《五行志》：“六年冬，常州大
饥，仰哺者六十万人。润、扬、通、泰州、建康府、江阴军亦
乏食。”

### 嘉泰元年饥

按《宋史宁宗本纪》不载。　按《五行志》，“嘉泰元年，浙西
郡国荐饥，常州、镇江、嘉兴尢甚。”

嘉泰二年，饥。

按《宋史宁宗本纪》不载。　按《五行志》：二年，四川饥，广
安、淮安军、潼川府大亡麦，衡、郴州、武冈、桂阳军乏食。
嘉泰三年饥。

按《宋史宁宗本纪》不载。　按《五行志》：“三年春，邵、永州
大饥，死徙者众，民多剽盗。夏，行都艰食。”

嘉泰四年，饥。

按《宋史宁宗本纪》，“四年十一月己未朔，诏两淮、荆、襄
诸州值荒歉奏请不及者，听先发廪以闻。”　按《五行
志》：“四年春，抚、袁州、隆兴府、临江军大饥，殍死者不可
胜瘗，有举家二十七人同赴水死者。”

### 开禧二年饥

按《宋史宁宗本纪》不载。　按《五行志》：“开禧二年，绍兴
府、衢、婺州亡麦，湖北、京西、淮东西郡国饥，民聚为剽
盗，南康军、忠、涪州皆饥。”

### 嘉定元年饥

按《宋史宁宗本纪》，嘉定元年九月“壬子，出安边所钱
一百万缗，命江淮制置大使司籴米振饥民”　按《五
行志》，嘉定元年，淮民大饥，食草木，流于江、浙者百万
人。先是，淮郡罹兵，农久失业。米斗二千殍，死者十三
四，炮人肉、马矢食之。诏所至郡国振恤归业。时邦储
既匮，郡计不支，去者多死，亦有俘掠而北者。是岁行
都亦饥，米斗千钱。

嘉定二年，饥。

按《宋史宁宗本纪》，二年八月丙戌，振两淮饥民。十二
月乙未，以岁饥罢雪宴。　按《五行志》，“二年春，两淮、荆
襄、建康府大饥，米斗钱，数千，人食草木，淮民刲道殣
食尽，发瘗胔继之，人相扼噬，流于扬州者数千家，度
江者聚建康，殍死日八九十人。”是秋诸路复大歉，常、
润、尢甚。冬，行都大饥，殍者横市，道多弃儿。

嘉定三年，饥。

按《宋史宁宗本纪》。三年十二月丙辰。诏江淮诸司。严
饬守令。安集流民。　按《五行志》。“三年春，建康府大饥。
人相食。五月，衢州饥。颇聚为剽盗。”

嘉定七年，亡麦。

按《宋史宁宗本纪》不载。　按《五行志》，“七年，台州大亡
麦。”

嘉定八年饥按《宋史宁宗本纪》。八年，振江东饥民　按《五行志》：“八
年，淮浙江东西饥，都昌县为盗者三十六党。”

嘉定九年，饥。

按《宋史宁宗本纪》不载。　按《五行志》，“九年，行都饥，闾
巷有殍。”

嘉定十年，饥。

按《宋史宁宗本纪》不载。　按《五行志》，“十年，台、衢、婺、饶、
信州饥，剽盗起，台为甚。蜀石泉军饥，殍死殆万馀人。”
嘉定十一年饥。

按《宋史宁宗本纪》不载。　按《五行志》：“十一年，淮、浙、江
东饥馑，亡麦苗。”

嘉定十二年，饥。

按《宋史宁宗本纪》不载。　按《五行志》，“十二年春，潼川
府饥而不害。”

嘉定十三年，饥。

按《宋史宁宗本纪》不载。　按《五行志》：“十三年春，福州
饥，人食草根。”

嘉定十六年，饥。

按《宋史宁宗本纪》：“十六年三月丁卯，以道州民饥，诏
发米赈之。”　按《五行志》：“十六年春，海州新附山东民
饥，京北、河北路新附山西民亦饥，湖南永、道州大饥。
是岁，行都、江淮、闽、浙郡国皆亡麦禾。”

嘉定十七年，饥。

按《宋史宁宗本纪》。十七年夏四月辛卯，诏庐州赈籴
饥民　按《五行志》：“十七年春，馀杭、钱塘、仁和三县饥。
镇江府饥，真、鄂州亦乏食。”

### 理宗嘉熙四年饥

按《宋史理宗本纪》不载。　按《五行志》：“嘉熙四年，绍兴
府荐饥，临安府大饥，严州饥。”

### 宝祐六年饥

按《宋史理宗本纪》：宝祐六年冬十月“辛卯，诏常州、江
阴、镇江发米赈赡淮民。”

### 度宗咸淳二年饥

按：《宋史度宗本纪》：“咸淳二年六月壬午，以衢州饥，命
守令劝分诸藩邸，发廪助之。”

咸淳七年，饥。

按《宋史度宗本纪》：“七年三月戊寅，发屯田租谷十万
石，赈和州、无为、镇巢、安庆诸州饥。乙酉，平江府饥，吉
州饥。戊子，发米乙万石往建德府济粜。五月壬辰，发
米二万石诣衢州赈粜。六月戊午，绍兴府饥。”

咸淳八年冬，襄阳饥，人相食。

按《宋史度宗本纪》不载　按《五行志》云云。

### 恭帝德祐二年饥

按《宋史二王本纪》不载。　按《五行志》，“帝显德祐二年
正月，扬州饥。三月，扬州谷价腾踊，民相食。”